**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA¸**

**OPĆINA SVETI IVAN ŽABNO**

**DJEČJI VRTIĆ ŽABAC SVETI IVAN ŽABNO**

**O B R A Z L O Ž E NJ E**

**GODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ŽABAC SVETI IVAN ŽABNO ZA RAZDOBLJE OD 01. SIJEČNJA DO 31. PROSINCA 2024. GODINE**

**Sveti Ivan Žabno, ožujak 2025. godine**

**SADRŽAJ:**

[**I. ZAKONSKA OSNOVA** 1](#_Toc193791875)

[**II. OPĆI DIO** 2](#_Toc193791876)

[**III. POSEBNI DIO** 4](#_Toc193791877)

[**IV. POKAZATELJI USPJEŠNOSTI** 7](#_Toc193791878)

[**V. POSEBNI IZVJEŠTAJI** 9](#_Toc193791879)

# **I. ZAKONSKA OSNOVA**

Temeljem odredbi članka 86. Zakona o Proračunu („Narodne novine“ broj 144/21), ravnateljica podnosi Upravnom vijeću Dječjeg vrtića Žabac Sveti Ivan Žabno na donošenje Godišnji izvještaj o izvršenju financijskog plana Dječjeg vrtića Žabac Sveti Ivan Žabno za razdoblje od 01. siječnja 2024. godine do 31. prosinca 2024. godine do 31. ožujka tekuće godine.

 Godišnji izvještaj o izvršenju Financijskog plana Dječjeg vrtića Žabac Sveti Ivan Žabno za razdoblje od 01. siječnja do 31. prosinca 2024. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“ broj 85/23.). Godišnji izvještaj o izvršenju financijskog plana sukladno Pravilniku sadrži:

1. Opći dio financijskog plana koji sadrži:
* A. Račun prihoda i rashoda
1. Račun prihoda i rashoda iskazuje se u sljedećim tablicama:
* Prihodi i rashodi prema ekonomskoj klasifikaciji,
* Prihodi i rashodi prema izvorima financiranja,
* Rashodi prema funkcijskoj klasifikaciji.
1. Posebni dio financijskog plana iskazuje se u sljedećim tablicama:
* Izvršenje po programskoj klasifikaciji.
1. Obrazloženje polugodišnjeg izvještaja sadrži:
* Obrazloženje općeg dijela izvještaja o izvršenju financijskog plana,
* Obrazloženje posebnog dijela izvještaja o izvršenju financijskog plana,
* Obrazloženje posebnih izvještaja o izvršenju financijskog plana.

# **II. OPĆI DIO**

Sažetak A. Računa prihoda i rashoda

Sažetak A. Računa prihoda i rashoda daje prikaz ukupnih prihoda i primitaka, te rashoda i izdataka na razini ekonomske klasifikacije, kao i višak/manjak prihoda, gdje je u razdoblju od 01. siječnja do 31. prosinca 2024. godine, ostvaren manjak prihoda u iznosu od 3.330,75 EUR.

**Prihodi poslovanja** ostvareni su u iznosu od 276.833,88 EUR.

**Pomoći iz inozemstva i od subjekata unutar općeg proračuna,** odnosno pomoći proračunskim korisnicima iz proračuna koji im nije nadležan, ostvarene su u iznosu od 460,80 EUR. Iznos je ostvaren uplatama Ministarstva znanosti i obrazovanja namijenjenim za sufinanciranje obveznog programa predškole za djecu predškolske dobi.

**Prihodi od upravnih i administrativnih pristojbi, pristojbi po posebnim propisima i naknadama,** odnosno prihodi ostvareni od plaćanja roditelja djece korisnika usluga Dječjeg vrtića Žabac Sveti Ivan Žabno ostvareni su u iznosu od 79.476,44 EUR. Prihodi su u odnosu na prošlo izvještajno razdoblje povećani (indeks 113,9) za 9.688,67 EUR iz razloga bolje naplate potraživanja kao i popunjenosti kapaciteta od 100%. Također u istom izvještajnom razdoblju prošle godine temeljem Odluke općinskog načelnika Općine Sveti Ivan Žabno, Odluka o oslobađanju roditelja/skrbnika/korisnika usluga od obveze plaćanja cijene usluge Dječjeg vrtića Žabac Sveti Ivan Žabno za mjesec svibanj 2023. godine (KLASA: 402-01/23-03/03, URBROJ: 2137-19-01/1-23-5), roditelji/ skrbnici/ korisnici usluga u dječjeg vrtića bili su oslobođeni plaćanja cijene usluge za mjesec svibanj 2023. godine, jer je Općini Sveti Ivan Žabno dodijeljena financijska potpora za održavanje i razvoj predškolske djelatnosti u 2023. godini od strane središnjeg državnog ureda za demografiju i mlade.

**Prihodi od prodaje proizvoda i robe te pruženih usluga, prihodi od donacija i povrati po protestiranim jamstvima -** tekuće donacije, financijskim planom za 2024. godinu donacije nisu planirane.

**Prihodi iz nadležnog proračuna i od HZZO-a temeljem ugovornih obveza** ostvareni su u iznosu od 196.896,64 EUR.

**Rashodi poslovanja** ostvareni su u iznosu od 295.231,22EUR ili 97,00% plana.

**Rashodi za zaposlene** ostvareni su za razdoblje od 01. siječnja do 31. prosinca 2024. godine u iznosu od 225.101,25 EUR, a od istog razdoblja prošle godine u većem iznosu za 72.721,31 EUR. Rashodi za zaposlene obuhvaćaju bruto plaće koje su ostvarene u iznosu od 187.591,21 EUR, doprinose na plaću 30.970,04 EUR i ostale rashode za zaposlene u iznosu od 6.540,00 EUR koji obuhvaćaju isplatu prigodnih nagrada djelatnicima (božićnica, uskrsnica i naknada za godišnji odmor).

**Materijalni rashodi** ostvareni su za razdoblje od 01. siječnja do 31. prosinca 2024. godine u iznosu od 70.110,05 EUR, a od istog razdoblja prošle godine u većem iznosu za 15.057,97 EUR. U strukturi materijalnih rashoda najveći je udio rashoda za materijal i energiju za koje je ostvareno 37.186,34 EUR. U tu skupinu rashoda spadaju namirnice za osiguravanje dnevnih obroka djece, materija i sredstva za čišćenje i održavanje, uredski materijal, usluge opskrbe plina i električne energije, te službena, radna i zaštitna odjeća. U materijalne rashode ubrajamo i naknade troškova zaposlenima koji su ostvareni u iznosu od 7.659,97 EUR, rashode za usluge koji su ostvareni u iznosu od 12.646,04 EUR u tu skupinu spadaju komunalne, računalne, zdravstvene i veterinarske, intelektualne i osobne usluge, usluge telefona, pošte i prijevoza te usluge tekućeg i investicijskog održavanja. Ostali nespomenuti rashodi poslovanja ostvareni su u iznosu od 12.617,70 EUR.

**Financijski rashodi** izvršeni su u iznosu od 19,92 EUR.

**Rashodi za nabavu nefinancijske imovine**, odnosno rashodi za nabavu proizvedene dugotrajne imovine u ovom razdoblju nisu izvršeni.

U Tablici 2. prikazani su **prihodi i rashodi prema izvorima financiranja** izvršeni u razdoblju od 01. siječnja 2023. do 31. prosinca 2024. godine.

Za izvršenje rashoda planirani su izvori financiranja koje čine prihodi iz kojih se podmiruju rashodi određene vrste i namjene.

Sveukupni **prihodi** izvršeni su u ukupnom iznosu od 276.833,88 EUR što je 95,044% u odnosu na plan i to kako slijedi:

* Opći prihodi i primici u iznosu od 196.896,64 EUR što je 90,32% u odnosu na plan,
* Prihodi za posebne namjene u iznosu od 79.476,44 EUR ili 109,12% plana,
* Pomoći u iznosu 460,80 EUR ili 100,00% plana.
* Donacije nisu ostvarene.

Sveukupni **rashodi** izvršeni su u ukupnom iznosu od 295.231,22 EUR € što je 95,90% u odnosu na plan i to kako slijedi:

* Opći prihodi i primici izvršeni su u iznosu od 218.561,25 EUR € što je 100,26% od planiranog,
* Prihodi za posebne namjene u iznosu od 76,209,17 EUR ili 127,26% plana,
* Pomoći su izvršene u iznosu od 460,80 EUR ili 100,00% plana.
* Donacije nisu ostvarene.

U Tablici 3. prikazani su **rashodi prema funkcijskoj klasifikaciji** izvršeni u razdoblju od 01. siječnja 2024. do 31. prosinca 2024. godine.

U navedenoj tablici Funkcijska klasifikacija 091 Predškolsko i osnovno obrazovanje ostvareno je u iznosu od 295.231,22 EUR, što je 96,37% plana.

# **III. POSEBNI DIO**

U posebnom dijelu Polugodišnjeg izvješća o izvršenju financijskog plana razdoblje od 01. siječnja do 31. prosinca 2024. godine prikazano je izvršenje rashoda i izdataka prema programskoj klasifikaciji.

U Tablici 1. Rashodi i izdaci prema programskoj klasifikaciji izvršeni su u ukupnom iznosu od 295.231,22 EUR.

Slijedi obrazloženje programa s ciljevima koji su ostvareni provedbom programa i pokazatelji uspješnosti realizacije tih ciljeva.

**Program: Predškolski odgoj**

Dječji vrtić Žabac Sveti Ivan Žabno, predškolska je ustanova čiji je osnivač, a ujedno i vlasnik Općina Sveti Ivan Žabno, u kojoj se provodi rani i predškolski odgoj i obrazovanje djece u dobi od navršene prve godine života do polaska u osnovnu školu. Dječji vrtić djeluje u jednoj centralnoj kući, Trg Karla Lukaša 6A, Sveti Ivan Žabno i čini ga pet odgojnih skupina, od čega su dvije jasličke skupine i tri vrtićke dobno odgojno obrazovne skupine. Sve su skupine mješovite, ustrojene sukladno odredbama Državnog pedagoškog standarda predškolskog odgoja i naobrazbe.

Redoviti primarni program obuhvaća programe odgoja i obrazovanja, zdravstvene zaštite, prehrane i socijalne skrbi te je nadopuna obiteljskom odgoju. U vrtiću se provodi primarni desetosatni program ranog i predškolskog odgoja u skladu sa suvremenom koncepcijom predškolskog odgoja i obrazovanja polazeći od stvarnih potreba djeteta i njegove osobnosti, u dinamičnoj interakciji s obitelji i okruženjem. Kontinuirano se usklađuje sa zahtjevima u Nacionalnom kurikulumu za predškolski odgoj. Pri ostvarivanju programa polazište su nam djetetove potrebe, interesi i prava. U svakoj životnoj situaciji u vrtiću u spontanim i planiranim aktivnostima djeteta potičemo zdrav rast i razvoj kroz područja: motorika i zdravlje, socio-emocionalni razvoj (odnos prema sebi i odnos prema drugima), spoznajni razvoj i komunikacija i izražavanje (govor, glazba, likovnost). U svim područjima jačamo dječju autonomnost i potičemo izražavanje kreativnih i stvaralačkih sposobnosti djeteta. Jaslička djeca uče o stvarima oko sebe uz pomoć svih osjetila. Kroz svoja beskrajna istraživanja različitih materijala, zvukova i mirisa stječu mentalnu predodžbu o predmetima i odnosima među njima, prije nego što nauče riječi koje ih označavaju. U sklopu redovnog primarnog programa provodi se i program predškole. Za djecu pred polazak u osnovnu školu zakonski je obvezan program predškole kojim se nastoji svakom djetetu pružiti optimalne uvjete za razvijanje vještina, navika i znanja potrebnih za razvoj u školskom okruženju. Osnovna zadaća programa predškole je osigurati uvjete za razvijanje i unapređivanje vještina, navika i kompetencija te stjecanje spoznaja i zadovoljavanje interesa koji će djetetu pomoći u prilagodbi na nove uvjete života i razvoja u školskom okruženju. Aktivnosti se temelje na istraživanju, otkrivanju, promišljanju, rješavanju problema i raspravi te korištenju različitih izvora učenja.

U okviru djelatnosti Dječji vrtić Žabac Sveti Ivan Žabno obavlja sljedeće poslove određene Statutom, organizira i provodi:

* redovite programe njege, odgoja, obrazovanja, zdravstvene zaštite, prehrane i

socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,

* programe za djecu rane i predškolske dobi s teškoćama u razvoju,
* programe za darovitu djecu rane i predškolske dobi,
* programe predškole,
* druge programe u skladu s potrebama djece i zahtjevima roditelja, a sukladno odredbama Državnog pedagoškog standarda predškolskog odgoja i naobrazbe.

Zadaće u odgojnom i obrazovnom procesu razvoja djece rane i predškolske dobi temelje se na unapređivanju i osuvremenjivanju prakse odgoja i obrazovanja. Stvaranje kvalitetnih uvjeta za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno. Prioritet vrtića je kvalitetan odgoj i obrazovanje djece rane i predškolske dobi koji se ostvaruje kroz stalno usavršavanje odgojitelja, poticanje djece na izražavanje kreativnosti, razvijanje socijalne kompetencije djece i suradnički odnos s roditeljima i širom zajednicom.

Cilj nam je pružanje kvalitetnog odgoja i obrazovanja djeci rane i predškolske dobi s područja Općine Sveti Ivan Žabno. U svom djelovanju težimo stalnom otkrivanju mogućnosti za napredak i unapređivanje odgojno-obrazovnog rada. Jedan od glavnih pokazatelja uspješnosti je popunjenosti kapaciteta vrtića upisanom djecom, kapacitet nam je popunjen 100%.

**Aktivnost A100001 Odgojno, administrativno i tehničko osoblje** ostvareno je u iznosu od 238.313,98 EUR ili 99,58 % financijskog plana, od čega je za podmirenje plaće zaposlenika Dječjeg vrtića potrošeno 187.591,21 EUR, ostali rashodi za zaposlene (uskrsnica, božićnica, regres) u iznosu od 6.540,00 EUR, doprinosi na plaće iznose 30.970,04 EUR. Za naknade troškova zaposlenima realizirano je 6.540,00 EUR, iznos se odnosi na troškove prijevoza na posao i s posla, te stručno usavršavanje zaposlenika koje je izuzetno važno za kvalitetan i profesionalan rast i razvoj odgajatelja i stručnih suradnika u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove. Stručno usavršavanje odgojnih djelatnika čini osnovu razvoja vrtića. Stručnim usavršavanjem naših djelatnika nastojimo utjecati na kvalitetu svih segmenata odgojno obrazovnog rada. Svakim danom praksa se mijenja i otkrivaju se nove spoznaje i znanja, zato je važno novo razumijevanje i potreba za novim znanjem i vještinama te da odgojitelji budu spremni za trajni, cjeloživotni proces prilagođavanja, mijenjanja i poboljšanja vlastitog rada. Stručno usavršavanje u ustanovi ostvaruje se u interakciji sa stručnim timom, a izvan ustanove odvija se u organizaciji Ministarstva znanosti, obrazovanja i sporta, Agencije za odgoj i obrazovanje, raznih udruga koje se bave odgojem i obrazovanjem. Sastoji se od seminara, radionica predavanja stručnjaka, zajednica učenja i sl. Odabir tema vrši se sukladno potrebama prakse i odgojno-obrazovnog rada, vodeći se osobnim interesom pojedinog odgojno-obrazovnog djelatnika. Cilj je omogućiti svim djelatnicima uvid u odgojno-obrazovnu praksu drugih kvalitetnih vrtića te ih poticati na razmjenu primjera dobre prakse te umrežavanje sa stručnjacima. U razdoblju od 01. siječnja 2024. do 31. prosinca 2024 godine ravnateljica je sudjelovala na dvodnevnom stručnom skupu za ravnatelje predškolskih ustanova u Zadru, te na seminaru za ravnatelje s temom „Vođenje predškolske ustanove ravnatelji između zakonskih okvira i prakse“. Također ravnateljica, odgajatelji i stručni suradnici (pedagog, zdravstveni voditelj i edukacijski rehabilitator) polaze Online pedagošku akademiju putem digitalne platforme Mliječni Zub u razdoblju od 01. listopada 2024. do 15. lipnja 2025. godine. Rashodi za materijal i energiju, odnosno rashodi za opskrbu električnom energijom izvršeni su u iznosu od 3.171,14 EUR. Usluge tekućeg i investicijskog održavanja izvršeni su u iznosu od 2.381,62 EUR. Iznos je realiziran na redovito polugodišnje i godišnje održavanje sustava vatrodojave, videonadzora i protu provale, ispitivanje zaštite od munje, tipkala, sigurnosne rasvjete, radnih strojeva.

**Aktivnost A100002 Materijalni i financijski rashodi** ostvareni su u iznosu od 56.917,24 EUR ili 87,49 % financijskog plana.

Rashodi za materijal i energiju ostvareni su iznosom od 33.554,40 €, a odnose se na uredski materijal u iznosu od 2.000,00 EUR, literaturu u iznosu od 898,00 EUR, materijal i sredstva za čišćenje i održavanje u iznosu od 4.664,09 EUR, namirnice – na koje je najviše sredstava potrošeno zato što se u vrtiću u okviru 10-satnog programa organizira prehrana djece kroz 5 obroka dnevno u iznosu od 22.367,47 EUR, opskrba plinom u iznosu od 3.118,81 EUR. Rashodi za usluge izvršeni su u iznosu od 10.264,42 EUR, a odnose se na usluge telefona u iznosu od 1.151,92 EUR, poštarina u iznosu od 110,00 EUR, opskrba vodom u iznosu od 750,00 EUR, iznošenje i odvoz smeća u iznosu od 159,60 EUR, deratizacija i dezinsekcija u iznosu od 152,15 EUR, obvezni i zdravstveni pregled zaposlenika izvršen je u iznosu od 542,57 EUR, računalne usluge izvršene su s iznosom od 4.140,72 EUR a odnose se na održavanje i korištenje poslužitelja čije programe koristimo u poslovanju, ostale nespomenute usluge u iznosu od 1.125,00 EUR a odnose se na održavanje poslova zaštite na radu, te intelektualne i osobne usluge, odnosno isplatu Ugovora o djela koje smo bili prisiljene sklopiti u situacijama kad su kuharica ili spremačica bile odsutne sa posla, na isplatu je realiziran iznos od 2.132.,46 EUR.

Ostali nespomenuti rashodi poslovanja ostvareni su sa 12.617,70 EUR, a odnose se na trošak reprezentacije u iznosu od 601,11 EUR čiji je iznos ostvaren za organizaciju trećeg rođendana dječjeg vrtića, te ostali nespomenute rashodi poslovanja ostvareni su sa ukupnim iznosom od 12.016,59 EUR, a iznos se odnosi na mikrobiološku i kemijsku analizu namirnica i vode, nabavu kripto uređaja, kupnju zastava, nabavu didaktičke opreme za tri odgojno obrazovne skupine, uslugu prijevoza djece na izlet, objavu oglasa u Narodnim novinama, kao i nabavu didaktike za dvije novootvorene jaslične skupine. Ostali financijski rashodi ostvareni su s 19,92 EUR i odnose se na bankarske usluge i usluge platnog prometa, odnosno posredovanje bankarskih i FINA institucija u platnom prometu. Za iznos ostvarenih prihoda od Ministarstva znanosti i obrazovanja u iznosu od 460,80 EUR izvršeni su rashodi u istom iznosu, s obzirom da se dodijeljena sredstva pravdaju putem periodičnih izvještaja. Sredstva su namijenjena nabavi materijala za izvođenje predškole.

**Aktivnost A100003 Opremanje predškolske ustanove** u razdoblju od 01. siječnja 2024. do 31. prosinca 2024. godine nije izvršeno.

Ukupni prihodi i primici Dječjeg vrtića Žabac Sveti Ivan Žabno za razdoblje od 01. siječnja do 31. prosinca 2024. godine iskazani su u ukupnom iznosu od 276.833,88 EUR, te ukupni rashodi i izdaci u ukupnom iznosu od 295.231,22 EUR, ukupni manjak rashoda i izdataka nad ukupnim prihodima i izdacima tekuće godine je 18.397,34 EUR. Sa sučeljavanjem viška prihoda iz 2023. godine u iznosu od 15.066,59 EUR nad tekućim manjkom iz 2024. godine, godišnji obračun Dječjeg vrtića Žabac Sveti Ivan Žabno završava s ukupnim manjkom prihoda u ukupnom iznosu od 3.330,75 EUR. Rezultat poslovanja je metodološki manjak do kojeg je došlo ukidanjem kontinuiranih rashoda, isti će se pokriti prema izvoru financiranja 1.1., odnosno iz Općih prihoda i primitaka.

# **IV. POKAZATELJI USPJEŠNOSTI**

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost (ostvareno u 01-12 2023.)** | **Izvor podataka** | **OSTVARENA VRIJEDNOST****(01 -12 2024.)** |
| Broj zaposlenih djelatnika  | Broj djelatnika koji su zaposleni u dječjem vrtiću. | Broj djelatnika | 12 | Dječji vrtić | 13 |
| Broj djece u redovnom 10-satnom programu  | Popunjenost kapaciteta vrtića. | Broj djece  | 63 | Dječji vrtić | 63 |
| Potpuna usklađenost s Državnim pedagoškim standardom u pogledu odnosa broja odgajatelja i broja djece | Broj djece u skupini u odnosu na broj odgajatelja mora biti usklađen s Državnim pedagoškim standardom, kako bi se osigurala minimalna kvaliteta provođenja predškolskog odgoja. | Broj djece u skupinama u odnosu na broj odgajatelja |  21/221/221/2 | Dječji vrtić | 21/221/221/2 |
| Povećanja broja gostovanja kazališta/ dramskih skupina, i sl. u dječjem vrtiću | Gostovanjem kazališta i dramskih skupina djeci se približava dramska umjetnost od malih nogu te im se u njima poznatom okruženju približava dramska umjetnost kao način izražavanja. | Broj gostovanja godišnje na razini vrtića | 2  | Dječji vrtić | 2 |
| Povećanje broja sudjelovanja u projektima/ kampanjama | Uključivanjem djece u razne projekte i kampanje bogati se njihovo cjelokupno iskustvo kroz raznolike aktivnosti.  | Broj sudjelovanja u projektima/, kampanjama  | 5 | Dječji vrtić | 7 |
| Obogaćivanje dodatnim sadržajem.  | Izlet – po izboru djece, roditelja i odgojitelja.  | Broj izleta  | 2 | Dječji vrtić | 3 |
| Odgojitelji, stručni suradnici, ravnatelji pohađali su programe profesionalnog usavršavanja, sukladno planu i programu | Pohađanjem seminara i radionica radi se na profesionalnom rastu i razvoju odgojitelja i stručnih suradnika koji je neophodan za kvalitetno provođenje predškolskog odgoja i obrazovanja. | Broj pohađanja seminara/ radionica | 3 | Dječji vrtić | 3 |
| Povećanje broja održivih kreativnih radionica u koje su uključeni i roditelji | Održavanjem kreativnih radionica u kojima sudjeluju i roditelji djece koja pohađaju vrtić motiviraju se kako djeca tako i roditelji za kreativan rad i druženje, te učenje uz igru. | Broj održanih radionica godišnje | 1 | Dječji vrtić | 2 |

# **V. POSEBNI IZVJEŠTAJI**

I. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Dječji vrtić Žabac Sveti Ivan Žabno nema zaduživanja na domaćem i stranom tržištu novca i kapitala.

II. IZVJEŠTAJ O KORIŠTENJU SREDSTAVA FONDOVA EUROPSKE UNIJE

Dječji vrtić Žabac Sveti Ivan Žabno nema korištena sredstva fondova europske unije.

III. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Dječji vrtić Žabac Sveti Ivan Žabno nema dane zajmove i potraživanja po danim zajmovima.

IV. IZVJEŠTAJ O STANJU POTRAŽIVANJA I DOSPJELIH OBVEZA, TE O STANJU POTENCIJALNIH OBVEZA PO OSNOVI SUDSKIH SPOROVA

Stanje potraživanja na dan 31. prosinca 2024. godine iznosi 21.268,53 EUR, a odnosi se na:

* Ostala potraživanja – stanje potraživanja na iznosi 141,31 EUR to je potraživanje za povrat isplaćene naknade plaće radniku tijekom privremene nesposobnosti za rad.
* Potraživanja za upravne i administrativne pristojbe iznosi 384,89 EUR, odnosi se na dugovanja roditelja čija su djeca korisnici usluga dječjeg vrtića.
* Potraživanja proračunskih korisnika za sredstva uplaćena u nadležni proračun iznose 20.742,33 EUR.

Dječji vrtić Žabac Sveti Ivan Žabno nema dospjelih obveza.

Dječji vrtić Žabac Sveti Ivan Žabno nema potencijalnih obveza po osnovi sudskih sporova.